CELEX: 62005CO0026
Language: fi
Date: 2006-02-16 00:00:00
Title: Yhteisöjen tuomioistuimen määräys (kolmas jaosto) 16 päivänä helmikuuta 2006.#Plato Plastik Robert Frank GmbH vastaan Caropack Handelsgesellschaft mbH.#Ennakkoratkaisupyyntö: Landesgericht Korneuburg - Itävalta.#Työjärjestyksen 104 artiklan 3 kohdan toinen luetelmakohta - Direktiivi 94/62/EY - Pakkaukset ja pakkausjätteet - Pakkausten valmistajan ja pakkausmateriaalien valmistajan käsitteet - Muovisten kantokassien valmistaja.#Asia C-26/05.

Yhteisöjen tuomioistuimen määräys (kolmas jaosto) 16.2.2006 – Plato Plastik Robert Frank 
      (asia C-26/05)
      (Työjärjestyksen 104 artiklan 3 kohdan toinen luetelmakohta – Direktiivi 94/62/EY – Pakkaukset ja pakkausjätteet – Pakkausten
         valmistajan ja pakkausmateriaalien valmistajan käsitteet – Muovisten kantokassien valmistaja)
      
      1.                     Ympäristö – Pakkaukset ja pakkausjätteet – Direktiivi 94/62 (Euroopan parlamentin ja neuvoston direktiivin 94/62 3 artiklan
            1 ja 11 kohta) (ks. 29 kohta ja määräysosan 1 kohta)
      2.                     Ympäristö – Pakkaukset ja pakkausjätteet – Direktiivi 94/62 (Euroopan parlamentin ja neuvoston direktiivi 94/62) (ks. 37 kohta
            ja määräysosan 2 kohta)
      Aihe:
      
         : 
               Ennakkoratkaisupyyntö – Landesgericht Korneuburg – Pakkauksista ja pakkausjätteistä 20 päivänä joulukuuta 1994 annetun Euroopan
                  parlamentin ja neuvoston direktiivin 94/62/EY (EYVL L 365, s. 10) 3 artiklan tulkinta – Käsitteet ”kuluttaja-, ryhmä- tai
                  kuljetuspakkausten valmistaja” ja ”pakkausmateriaalien toimittaja” – Muovisten kantokassien valmistaja
               
            Ratkaisu:
      
         
                   
               
               
                  
               
               
                  Pakkauksista ja pakkausjätteistä 20 päivänä joulukuuta 1994 annetun Euroopan parlamentin ja neuvoston direktiivin 94/62/EY
                     3 artiklan 1 ja 11 alakohtaa on tulkittava siten, että pakkausten valmistaja ei välttämättä ole se, joka yhdistää tavarat
                     tavaroiden pakkaamiseen tarkoitettuihin tuotteisiin tai jonka toimeksiannosta tavarat yhdistetään näihin tuotteisiin. Sellaisten
                     muovisten kantokassien valmistajaa, joita annetaan asiakkaille kaupoissa ilmaiseksi tai maksua vastaan, on pidettävä pakkausten
                     valmistajana. 
                  
               
            
         
                   
               
               
                  
               
               
                  Direktiiviä 94/62 on tulkittava siten, että sen vastaista ei ole, että kansallisessa lainsäädännössä, kuten pakkausjätteiden
                     ja tiettyjen raaka-ainejäämien välttämisestä ja hyödyntämisestä sekä keruu- ja hyödyntämisjärjestelmän käyttöönottamisesta
                     annettu liittovaltion ympäristö-, nuoriso- ja perheasioista vastaavan ministeriön asetuksessa, säädetään, että pakkausten,
                     erityisesti muovisten kantokassien, valmistajan on joko otettava nämä kassit takaisin käytön jälkeen tai osallistuttava pakkausjätteiden
                     keruu- ja hyödyntämisjärjestelmään, paitsi jos seuraava jakeluporras ottaa tämän velvollisuuden hoitaakseen ja toimittaa tästä
                     pakkausmateriaalien valmistajalle pätevän selvityksen.